5 Tumelo ya boammaaruri e gaisa go dumela sengwe le sengwe kgotsa go dumela fela mo sengweng. Ela tlhoko kafa Baebele e tlhalosang tumelo ka gone. (Bala Bahebera 11:1.) Paulo o ne a re tumelo e ikaegile ka dilo di le pedi tse re ka se kgoneng go di bona. Sa ntlha, e ikaegile ka dilo tsa mmatota tse di leng teng tse di ‘sa bonweng.’ Re ka se kgone go bona dilo tsa mmatota tse di kwa legodimong—tse di jaaka Jehofa Modimo, Morwawe kgotsa Bogosi jo jaanong bo busang kwa legodimong. Sa bobedi, tumelo e ikaegile ka “dilo tse di solofetsweng”—dilo tse di iseng di direge. Gone jaanong ga re kgone go bona lefatshe le lesha le Bogosi jwa Modimo bo tla tlogang bo le tlisa. A mme gone, seo se raya gore ga go na bosupi jwa go dumela mo dilong tseo tsa mmatota le dilo tse di solofetsweng?